Aarhuus Stifts-Tidende, 1835-08-07
Nyheder fra Udlandet. Frankrig. Hele Paris er betagen af Uvillie og Bestyrtelse over et frygteligt Attentat, som ikke allene var rettet mod Kongens Person, men imod hele det kongl. Huus, og, endskjøndt den afskyelige Hensigt mislykkedes, dog har kostet mange andre Menneskers Liv og deriblandt en af Frankrigs meest berømte Krigeres Den 28de Juli vilde Ludvig Philip holdt en stor Revue paa Champ de Mars over Linietropperne og Nationalgarden. Da Kongen var reden langs med hele Linien, vendte han, ledsaget af sine 3 Sønner og en meget talrig Generalstab, tilbage til Vendomeplade sen, for der at lade Tropperne passere sig forbi. Kl. 12. i det Øieblik Hs. Majestæt havde naaet Boulevaredu Temple, og var kommet næsten udenfor Liniedandser-Theatret, hørtes en frygtelig Explosion, omtrent som en irregulair Peloton-Jld. Først troede man det var et Fyrværkerie, men endeel Menneskers Fald og Skrig viste snart hvad det var, og Forvirringen blev skrækkelig. En Helvedmaskine havde afskudt en Hage af Kugler mod Kongens Omgivelse. Marskal Mortier, Hertug af Treviso, faldt, og døde uden at giv een eneste Lyd fra sig. Adskillige andre Officerer og endeel Nationalgardister bleve ligeledes dræbte, og mange Andre saarede. At nogle Heste styrtede og mange flere bleve skye forøgede den ubeskrivelige Tumult. Kongen selv var kun bleven streifet af en Kuglelangsmed den ene Arm, men hans Hest var bleven saaret i Halsen, saa Blodet randt ned paa Jorden. Men ingen af Prindserne vare trufne. Med sin vanlige Rolighed viste Kongen et udmærket Mod. Han reed lige hen mod Huset, hvorfra Explosionen var skeet. Saasnart den første Bestyrtelse var gaaet over, bleve de Dræbte og Saarede bragte ind i det lige overfor beliggende Caffe Ture, hvor Lægehielp strax var parat til at hjelpe dem som der endnu fandtes Livstegn hos, Fra den tredie Etage i Huset No. 50 paa Boulevard du Temple saae man Røg. Kjelderen og Stue=Etagen beboes af en Viinhandler Parault. Hver Etage bestaaer af eet eneste Værelse med et stort Fag Vinduer til Gaden. Dette Huus blev strax omringet, og alle deri forefundne Personer arresterede. Værelset, hvori Helvedmaskinen befandt sig, er kun 6 1/2 Fod langt og 7 Fod bredt. Maskinen var af Træplanker med Jernklammerter. To opstaaende Bielker bare tvende forsviis derover med Vinduet ligeløbende Tverbjælker, og i disse vare anbragt Render som indeholdt 25 Geværløb. Den forreste Tverbjælke, omtrent en Fod fra Vinduet, var noget lavere end den bageste, for at Kuglerne kunde ramme et Menneske tilhest i Midten af Boulevarden. Ladningen var saa stærk, at 5 af de 25 Løb vare sprungne, endskjøndt de alle vare meget stærke og nye. Morderen blev strax greben. Han kalder sig August Girard, Mekanikus, og synes at være 30 Aar gl. Hans Værelse havde et Vindue til Gaden og et til Gaarden, til hvilket sidste der var fastgjort et Toug, for at han kunde flygte. Ved Sprængningen af de fem Løb var Morderen selv bleven saaret i Hovedet. Alligevel havde han været i Begreb med at lade sig glide ned ved Rebet, da nogle Politibetjente greb ham, og lode ham paa en Skubkarre transportere til Conciergeriet. Justitsministeren og Politipræfecten begave sig derpaa ind i Værelset, og fandt Resten af Helvedmaskinen endnu ryggende, samt Jld i Begreb med at antænde en deriværende Seng. Var Explosionen skeet en halv Sekunde før, var Kongen og hans Sønner, upaatvivleligen blevne dræbte. Da Folket saae, at Kongens Liv var frelst, gjenløb det overalt af Fryderaabet: "Vive le Roi!"Den 8de Legion af Nationalgarden, hvis Oberst samt flere Officerer og Gemene vare dræbte streg: "Ned med Morderne!" Mange Nationalgardister traadte ud af Geledderne og trængte sig igjennem for at spørge til Kongens Befindende. Hans Hest var imidlertid styrtet, og Kongens høire Arm var forbundet "Det er ubetydeligt, sagde han til Borgerne, idet han tog sig til den saarede Arm: Men min Hest og min stakkels Kamerat vare ikke saa lykkelige!" Med disse Ord viste han, dybt bevæget, hen paa den tappre gamle Marskal, som laae udstrakt paa Jorden og udaandede sit sidste Suk. Ogsaa de tre Prindser viste megen Aandsnærværelse. General Rumigne blev strax sendt hen til Dronningen, for at berolige hende. Følgende er en Liste paa de Dræbte: Marskal Mortier, dræbt ved en Kugle i Hjertet; General de le Chasse de Verigny, ved en Kugle i Hovedet; Capt. Villate, Krigsministerens Adjutant; Oberstlieutnant Rieusser af 3 Kugler; Hr. Prudhomme, Ricard, Leger og Benetter, Grenaderer i Nationalgardens 8de Legion; en Oberst af Linietropperne, tre civile Borgere, en Kone og to Børn. Stærkt saarede: General Hey mez, som en Kugle har revet Næsen af; General Colbert, truffet i Hovedet; General Pelet i Nakken; General Blin i Skulderen; Oberst Raffe i Siden; Capt. Marion af den 8de Legion, 5 Fruentimmer, og en 6 a 8 andre endnu ubekiendte Personer. Størstedelen af disse ere saa haardt saarede, at der næsten intet Haab er om at redde deres Liv. (Jfølge senere Beretning vare endnu 6 Personer blevne dræbte og 9 saarede.) Girard har tilstaaet sin Forbrydelse, men paastaaer tillige, at han ingen Deeltagere har, uagtet man i hans Værelse havde fundet to hvide Hatte af forskjellig Størrelse. Morderen havde skjult sine Foranstaltninger ved Jalousier, og først demaskeret sin Maskine i det Øieblik Kongen passerede forbi Huset. Man formoder, at hans Beregning var mislykket allene ved det Øieblik han havde brugt til at aabne Vinduet. Alle Geværløbene vare paa een og samme Tid blevne affyrede ved en Lunte som var gaaet over alle Fænghullerne. Hvert Løb indeholdt i det ringeste 6 Kugler, og hver Ladning var 8 T. lang. De 5 Løb som vare sprunge, havde havt saadan Force, at Væggene vare blevne stærkt beskadigede. Quotidienne paastaaer, at Morderen var død den paafølgende Nat, men det skal dog ikke være sandt. J samme Øjeblik Explosionen skeete, havde Kongen bøiet sig ned til den ene Side, for at modtage et Bønskrift. Dronninger havde længe ikke villet troe, at hendes Gemal og Børn vare frelste, og havde med en stærkt udbrydende Graad kastet sig i Hertuginden af Broglies Arme. J Mortiers Familie havde Budskabet om Heltens Død forvoldet et hjertegribende Optrin. Hans Kone og Børn havde bedt ham om at blive hjemme fra Mønstringen, da han leed stærkt af Hovedsvimmel, men Marskallen, der som bekjendt var meget høi af Statur, havde sagt med Hensyn til de allerede i nogle Dage circulerende Rygter og Angreb paa Kongens Liv: "Nei, nei, jeg maa derhen, thi jeg er stor, og kan maaskee dække Kongen!" Da han faldt var Ministeren Thiers saa nær ved ham, at han blev oversprøitet af hans Blod. Hertugen af Broglie fik en mat Kugle i sin Kjolekrave. Marskal Molitors Hest blev skudt under ham. General Pelets Saar er halvanden T. stort og gaaer lige ind til Benet. Af Saa rets Form erfares, at Helvedmaskinen havde ogsaa været ladet med hakket Bly. General Klein har mistet alle Fingrene paa sin høire Haand. General Blin og Oberst Raffe ere døde af deres Saar, Mortiers Enke er saa syg, at man frygter for hendes Liv. Kongen og Dronningen have selv aflagt hende deres Condolencevisit, og Hs. M. har besøgt sin haardt saarede Adjutant General Heymez. En utallig Mængde, Mennesker af alle Stænder var strømmet til Thuillerierne for at lykønske Kongen til hans Redning. Næste Morgen læstes i Moniteuren følgende Proklamation fra de Franskes Konge: Franskmænd, Nationalgarden og Armeen sørge; mange Familier ere i dyb Sorg; mit Hjerte er sønderrevet af et skrækkeligt Syn: en gammel Kriger, en gammel Ven, som hundrede Slag havde skaanet, er falden ved min Side, truffet af Kugler som vare mig tiltænkte. For at naae min Person, brød man sig ikke om, at opoffre fredelige Borgere, ja endogsaa Qvinder og Børn, og Paris har seet den bedste Franskmands Blod flyde paa samme Plet og samme Dag som det for fem Aar siden randt for Lands lovenes Opretholdelse. De hvis Tab vi nu begræde, ere faldne for den samme Sag. Det konstitutionelle Monarkie, Lovenes Frihed, Nationens Ære, Familiernes Sikkerhed, Alles Velfærd, trues nu atter af mine og Eders Fiender; men den offentlige Sorg, der blander sig med min, bringes de faldne Offre som en Hylding, og ere et mægtigt Vidnesbyrd om den herskende Enighed mellem Frankrig og dets Konge. Min Regjering kjender sine Pligter, Louis Philip." og vil opfylde dem. Omtrent 80 Personer ere blevne arresterede; blandt disse Hr. Armand Carrel, Redacteur af Avisen National. Ogsaa vare Nogle blevne fængslede som i Rivoligaden havde raabt: "Ned med Kongen!" Hele Paris er i en forunderlig Bevægelse, og mange Boutiker holdtes lukkede. Næste Mandag skulde alle de Faldne begraves med stor Høitidelighed. Ligene vare lagte i Blykister og bragte til Jnvalidehuset, hvorfra Liigbegængelsen skulde gaae for sig til Pere=Lachaises Kirkegaard. Hele Nationalgarden og adskillige Linie regimenter samt Deputationer fra alle Forvaltningsgrene ville ledsage dem. Af de Saarede var siden ovenstaaende Beretning endnu død 16 Personer. Antallet af hine er langt større end først anmeldtes, da Mange bleve strax bragte ind i Husene omkring i Nabolavet. Blandt disse befinde sig ikke mindre end 12 unge Fruentimmer som havde befundet sig blandt Tilskuerne. - Morderen Girard skal være meget ilde tilredt, Underlæben er heel bortreven, den halve Næse ligeledes, samt Haar og Øienbryn afbrændte. Han hører hjemme i Provindstaden Lodsve, hvor han har Kone og Børn.